
**Kardoskút Község Önkormányzat**

**Szabályzata**



a közalkalmazottak, egészségügyi szolgálati jogviszonyban és a munkaviszonyban állók cafetéria-juttatásának

2022. évi szabályairól

**I. Előzmények**

Kardoskút Község Önkormányzat Képviselő-testülete a \_\_\_/2022. (\_\_\_\_\_\_\_) számú határozata alapján a közalkalmazottak, egészségügyi szolgálati jogviszonyban és a munkajogviszonyban állók cafetéria-juttatásának részletes szabályait a következők szerint határozom meg.

Jelen cafetéria szabályzat az alábbi jogszabályokon alapul:

- a Magyarország 2022. évi központi költségvetéséről szóló 2021. évi XC. törvény 62. § (4) bekezdése,

-a személyi jövedelemadóról szóló 1995. évi CXVII. törvény 69-71. §-ai.

**II. A szabályzat célja**

A munkáltató, az önkormányzat, az önkormányzati fenntartású intézmény közalkalmazottai, egészségügyi szolgálati jogviszonyban állók és munkavállalói (a továbbiakban együtt: Jogosult) részére 2022. évben Kardoskút Község Önkormányzat Képviselő-testülete, a 2022. évi költségvetési rendeletében meghatározott összegű Cafetéria-csomagot biztosít, mely alapján a Jogosult a költségvetési rendeletben meghatározott összegű cafetéria juttatásban részesül.

**III. Alapelvek**

1. A jogosultaknak biztosított Cafetéria-csomag felhasználható adómentes és kedvezményes adózású juttatásokra egyaránt. A 2022. évi költségvetési rendeletben rögzített keretösszeg, az adóköteles juttatások adóterhét is tartalmazza. A jogosultnak biztosított Cafetéria-csomag, adó és járulékmentes juttatásokra, teljes egészében felhasználható, de ha a Jogosult adóköteles juttatást vesz igénybe, akkor a személyi cafetéria kerete terhére kell elszámolni a Jogosultat terhelő adóterheket is.

2. A Jogosult csak a rendszerbe felvett juttatások közül választhat, figyelemmel az adómentesen és kedvezmény adófizetési kötelezettséggel adható juttatási keretekre, mértékre.

3. Jogosult írásban köteles nyilatkozni, hogy mely cafetéria elemet és mely értékben kívánja igénybe venni. A nyilatkozat naptári évre szól, év közben egy alkalommal rendkívül indokolt esetben lehet a nyilatkozatot módosítani.

4. A fel nem használt éves Cafetéria-keretösszeg 2023. évre nem vihető át.

**IV. A szabályzat személyi hatálya**

A szabályzat Kardoskút Község Önkormányzat és a Kardokúti Napköziotthonos Óvoda intézmény közalkalmazott jogállású, egészségügyi szolgálati jogviszony és munkaviszony keretében foglalkoztatott munkavállalókra terjed ki.

**V. Jogosultsági szabályok**

1. A Cafetéria rendszer hatálya a munkáltató által határozott és határozatlan idejű kinevezéssel vagy munkaszerződéssel foglalkoztatott Jogosultakra terjed ki. A Cafetéria-juttatás a munkavégzésre irányuló jogviszony kezdő napjától vehető igénybe, ideértve a próbaidő hatálya alatt lévő Jogosultakat is.

2. Az év közben jogviszonyt létesítő Jogosultak esetén az éves Cafetéria-keret megállapítása a tárgyév végéig, időarányosan történik. A részmunkaidőben foglalkoztatott Jogosultak a teljes Cafetéria-keretre jogosultak, időarányosan.

3. Tartós távollét (30 napot meghaladó fizetés nélküli szabadság, GYES , GYED időszak , felmentés időtartama) esetén a Jogosultat béren kívüli juttatás nem illeti meg. A tartós távollétről történő visszatérés napjának az első munkában töltött egész munkanap számít. A Cafetéria-keretre való jogosultság a munkába állást követő napot követő hónap 1. napjával nyílik meg újra. A 30 napot meghaladó távollét esetén a Jogosultat a távollét első napjától kezdve nem illeti meg a juttatás. A távollétek időtartamát – a jogultság szempontjából – nem lehet összeszámítani.

4. A jogviszony megszűnése esetén a Jogosult Cafetéria-kerete a jogviszony utolsó egész hónapjára jogosult. A juttatások igénybevételére legkésőbb a jogviszony megszűnésének napjáig van lehetőség. Azon Jogosultak tekintetében, akiknek a rendszer bevezetésekor a nyilatkoztatás lezárása előtt szűnik meg a jogviszonya, juttatásra nem jogosultak. Amennyiben a Cafetéria-keret felhasználása a Jogosult részéről – az időarányosan jogosult összeget meghaladóan – úgy a Jogosultatnak visszatérítési kötelezettsége keletkezik.

5. A Jogosult kötelezően nyilatkozik arról, hogy jogviszonyának megszűnése esetén időarányos Cafetéria-keret túllépése miatti, a jogalap nélkül felhasznált felvett juttatás(ok) – közteherrel növelt – összegének illetményéből történő levonásához hozzájárul.

**VI. Cafetéria-keret, és a keretösszeg meghatározása**

1. A Cafetéria rendszerben biztosított keretösszegről a Képviselő-testület dönt, melyet a tárgyévi költségvetési rendeletében rögzít.

2. A választható béren kívüli juttatások a hatályos szabályozás alapján különböző adó- és járulékterhek alá esnek.

3. Az éves Cafetéria-keret összege biztosít fedezetet az egyes juttatásokhoz kapcsolódó, a juttatást teljesító munkáltatót terhelő közterhek megfizetésére is.

**VI. Cafetéria juttatási elemek**

Az igénybe vehető Cafetéria juttatási elemek közül a közalkalmazott jogállású, egészségügyi szolgálati jogviszony vagy munkaszerződés útján foglalkoztatott – keretösszegén belül – adott évi nyilatkozatával szabadon választhat, az alábbi juttatási formák közül:

1. **SZÉP kártya**

A munkáltató a hozzájárulást a jogosult által meghatározott alszámlá(k)ra, a jogosult által előzetesen megrendelt elektronikus utalvány kártyán (SZÉP kártya) keresztül biztosítja, elektronikus utalvány formájában.

A SZÉP kártya juttatás lehet:

- szálláshely alszámlájára utalt, kormányrendeletben meghatározott szálláshelyszolgáltatásra felhasználható – több juttatótól származóan együttvéve - legfeljebb 400 ezer forint összegű támogatás;

- vendéglátás alszámlájára utalt, melegkonyhás vendéglátóhelyeken (ideértve a munkahelyi étkeztetést is) kormányrendeletben meghatározott étkezési szolgáltatásra felhasználható - több juttatótól származóan együttvéve - legfeljebb 265 ezer forint összegű támogatás;

- szabadidő alszámlájára utalt, a szabadidő-eltöltést, a rekreációt, az egészségmegőrzést szolgáló, kormányrendeletben meghatározott szolgáltatásra felhasználható - több juttatótól származóan együttvéve - legfeljebb 135 ezer forint összegű támogatás; (Lásd Szja tv. 71. § (1) bekezdés b) pont)

1. **Egészségpénztári, önsegélyező pénztár hozzájárulás**

Az egészségpénztári, önsegélyező pénztári hozzájárulás keretében a Hivatal munkáltatói tagdíj-hozzájárulást fizet annak a köztisztviselőnek, aki

a) önkéntes egészségpénztár tagja,

b) ezt a cafetéria juttatási elemet választja, valamint

c) a jegyző részére eljuttatja a záradékolt önkéntes egészségpénztári belépési nyilatkozatát.

Az önkéntes egészségpénztári munkáltatói hozzájárulás havonta azonos összegben kerül megfizetésre a köztisztviselő részére. A cafetéria juttatás választott összegének meghatározásánál azonban figyelemmel kell lenni az éves keretösszegre.

A munkaügyi ügyintéző intézkedik a szerződés megkötéséről, ha a köztisztviselő olyan önkéntes nyugdíjpénztárnak a tagja, amellyel a Hivatal még nem kötött munkáltatói szerződést

1. **Önkéntes nyugdíjpénztári hozzájárulás**

Az Önkéntes nyugdíjpénztári hozzájárulás keretében a Hivatal tagdíj­hozzájárulást fizet annak a köztisztviselőnek, aki

a) önkéntes nyugdíjpénztár tagja,

b) ezt a cafetéria juttatási elemet választja, valamint

c) a jegyző részére eljuttatja a záradékolt önkéntes nyugdíjpénztári belépési nyilatkozatát.

Az önkéntes nyugdíjpénztári munkáltatói hozzájárulás havonta azonos összegben kerül megfizetésre a köztisztviselő részére. A cafetéria juttatás választott összegének meghatározásánál azonban figyelemmel kell lenni az éves keretösszegre.

A munkaügyi ügyintéző intézkedik a szerződés megkötéséről, ha a köztisztviselő olyan önkéntes nyugdíjpénztárnak a tagja, amellyel a Hivatal még nem kötött munkáltatói szerződést.

**VII. A juttatások igénybevételének rendje**

1. A munkáltató minden év március 31. napjáig tájékoztatja a Jogosultat a tárgyévre választható a VI. pont szerinti Cafetéria elemekből. A Jogosult választása a tárgyév január 1-től december 31-ig terjedő időszakra szól.

2. A Jogosultnak a tájékoztatást követően – a munkáltató által megjelölt időpontig – kell nyilatkoznia a szabályzat 2. melléklet szerinti melléklete útján.

3. A nyilatkozatot papír alapon két példányban, aláírva kell benyújtani, amelyből egy példány a Jogosultnál marad, egy példány pedig a munkáltatónál.

4. Az év közben belépő Jogosultak, illetve a tartós távollétről visszatérő Jogosultak esetében a nyilatkozat leadásának végső határideje a jogosultság keletkezésének a napja.

5. Azon Jogosultak, akik önhibájukon kívül nem tudták nyilatkozatukat a munkáltatónál előterjeszteni (betegszabadság, táppénz, szabadság), az akadályoztatás megszűnését követő 5 munkanapon belül kötelesek a nyilatkozatot pótolni. Az a Jogosult, aki a megadott határidőig nem terjeszti elő a nyilatkozatát, ezzel lemond a választás jogáról és a munkáltató fog helyette rendelkezni a keretösszegről.

6. Téves, valótlan és/vagy hiányos adatokkal kitöltött nyilatkozatok esetén az esetlegesen felmerülő kár, valamint büntetőjogi- és polgárjogi felelősség minden esetben a Jogosultat terheli.

**VIII. A szabályzat alkalmazásának a módja**

A szabályzat megismerését az érintett foglalkoztatott részére a munkáltató köteles biztosítani.

**IX. Hatályba lépés**

Jelen szabályzat \_\_\_\_\_\_\_\_\_\_\_\_\_\_\_-án/én lép hatályba és 2022.12.31-én hatályát veszti.

Kardoskút, \_\_\_\_\_\_\_\_\_\_\_\_\_\_\_\_\_

Varga Pál

polgármester